Loving You (albumi)

Loving You on Elvis Presleyn kolmas albumi ja se ilmestyi monofonisena RCA Victor -levymerkillä heinäkuussa 1957. Julkaisupäivämäärää 1. heinäkuuta ei ole vahvistettu. Luettelotunnus on LPM 1515.

Äänityssessiot pidettiin julkaisuvuoden tammikuun 15.–18. päivinä Paramount-elokuvayhtiön tiloissa sekä tammikuun 12.–13. ja 19. sekä helmikuun 23.–24. Radio Recorders -studioilla Hollywoodissa.

Sessiot ovat ensimmäiset joissa tuottajaksi on virallisesti nimetty Steve Sholes.

Ilmestyttyään albumi oli kymmenen viikkoa ykkössijalla Billboard-lehden albumilistalla. 

Recording Industry Association of America (R.I.A.A) vahvisti albumin myyneen kultaa 9. huhtikuuta 1968.

 Sisältö 

Soundtrack sisältää seitsemän laulua, jotka on kirjoitettu varta vasten Elviksen tähdittämään samannimiseen elokuvaan. Laulunkirjoittajat työskentelivät Elviksen ja tämän managerin "Eversti" Tom Parkerin omistamien julkaisuyhtiöiden Elvis Presley Music ja Gladys Music palkkalistoilla.Ernst Jorgensen: Elvis Presley – A Life in Music: The Complete Recording Sessions. New York: St. Martin's Press, 1998, s. 78–80. Kahdeksas elokuvaan tarkoitettu laulu, "Don't Leave Me Now", on mukana albumilla, mutta ei kuitenkaan itse filmissä. Kappaleesta on uusi äänitys Elviksen seuraavan elokuvan Jailhouse Rock soundtrackilla.

Albumi sisältää aikaisemmin julkaistun singlen, jolla oli Presleyn ykköshitti "(Let Me Be Your) Teddy Bear" kääntöpuolellaan elokuvan nimikappale "Loving You".Jorgensen, op. cit., s. 411. Elokuvatuottaja Hal Wallis piti "Teddy Bearista" niin paljon, että hän vaati sen sisällyttämistä elokuvaan.Peter Guralnick: The King of Rock 'n' Roll: The Complete 50s Masters. RCA 66050-2, 1992, kansiteksti, s. 34. Elokuvasävelmien rinnalle lisättiin kappaleita albumikokonaisuuden muodostamiseksi. Näistä yksi on swing-kauden suosikki "Blueberry Hill", josta on tehty lukuisia versioita ja jolla Fats Domino oli edellisenä vuonna saanut uransa suurimman hitin.

"Have I Told You Lately That I Love You" on laulu vuodelta 1945 ja sen olivat levyttäneet aiemmin Sons of the Pioneers sekä Bing Crosby The Andrews Sistersien kanssa.

Cole Porterin viimeinen suuri standardikappale "True Love" on kirjoitettu vuoden 1956 musikaalielokuvaan High Society ja se päätyi myös Elviksen tälle albumille. Se edustaa suoraviivaista romanttisuutta ja antaa Presleylle ja The Jordanaires -lauluyhtyeelle tilaisuuden stemmalaulantaan.

RCA:n tapa lisätä muuten vajaamittaisiksi jääville soundtrack-äänitteille ylimääräisiä lauluja studiosessioista LP-levyn aikaansaamiseksi tuli tavanomaiseksi Presleyn elokuvalevytyksillä läpi 1960-luvun.

 Uudelleenjulkaisut 

Albumi julkaistiin uudelleen ja laajennettuna CD-levynä 15. huhtikuuta 1997. Sillä on kahdeksan bonuskappaletta. Ne ovat kaikki peräisin samoista sessioista ja mukana on kolme vaihtoehtoista ottoa. Lisäksi mukana on jäljelle jäänyt kappale EP-levyltä Just For You, kolme singleuraa: "Tell Me Why", joka sai odottaa lähes yhdeksän vuotta julkaisua, sekä uusi versio Elviksen Sun-kantanauhasta "When It Rains, It Really Pours". Kappale julkaistiin myöhemmin vuoden 1965 LP-levyllä Elvis for Everyone.

Tammikuun 11. päivänä vuonna 2005 Sony BMG julkaisi albumin jälleen uudelleen käyttäen Direct Stream Digital (DSD) -teknologiaa. Mukana on kuusi bonusraitaa.

Seuraavan vuoden tammikuun 12. päivänä keräilijöille suunnattu levymerkki Follow That Dream julkaisi albumin tupla-CD-levynä ja mukana on bonusraitoja ja lukuisia vaihtoehtoisia ottoja.

Vuonna 2008 Sony BMG Music Entertainment on julkaissut albumin sarjassaan Original Album Classics 5xCD (RCA 88697295572CD3). Sisältää samat bonusraidat kuin yhtiön vuoden 2005 julkaisu.

 Kokoonpano 

 Elvis Presley – laulu, kitara
 Scotty Moore – kitara
 Tiny Timbrell – kitara
 Dudley Brooks – piano
 Gordon Stoker – piano
 Hoyt Hawkins – piano, urut
 Bill Black – kontrabasso
 D. J. Fontana – rummut
 The Jordanaires – taustalaulu
 George Fields – huuliharppu

 Albumin arvosteluja 



 Kappalelista 

Listasijoitukset saatu Billboardin single- ja albumilistalta sekä EP-levylle EPA 4041 vastaperustetulta vuoden 1957 EP-listalta.

 Sivu 1  

 Raita  Äänitetty  Luettelo  Julkaistu  Listasijoitus  Kappale  Tekijä(t) Kesto 1.  13.1.1957     Mean Woman Blues  Claude Demetrius  2:15 2.  24.1.1957  47-7000  11.7.1957  #1  (Let Me Be Your) Teddy Bear  Kal Mann ja Bernie Lowe  1:45 3.  24.2.1957  47-7000b  11.7.1957  #28  Loving You  Jerry Leiber ja Mike Stoller  2:12 4.  12.1.1957     Got a Lot o' Livin' to Do  Aaron Schroeder ja Ben Weisman  2:31 5.  15.1.1957     Lonesome Cowboy  Sid Tepper ja Roy C. Bennett  3:07 6.  18.1.1957     Hot Dog  Jerry Leiber ja Mike Stoller  1:17

 Sivu 2 

 Raita  Äänitetty  Kappale  Tekijä(t)  Kesto 1.  22.1.1957  Party  Jessie Mae Robinson  1:26 2.  19.1.1957  Blueberry Hill  Vincent Rose, Al Lewis, Larry Stock  2:39 3.  23.2.1957  True Love  Cole Porter  2:05 4.  23.2.1957  Don't Leave Me Now  Aaron Schroeder ja Ben Weisman  1:58 5.  19.1.1957  Have I Told You Lately that I Love You  Johnny Russell ja Scott Wiseman  2:31 6.  23.2.1957  I Need You So  Ivory Joe Hunter  2:37

 Vuosien 1997, 2005 ja 2008 uudelleenjulkaisujen bonusraidat 

 Raita  Äänitetty  Alkuperäinen  LP/EP-julkaisu  Luettelo  Julkaistu  Listasijoitus  Kappale  Tekijä(t)  Kesto 1.  12.1.1957   47-8740  3.12.1965  #33  Tell Me Why  Titus Turner  2:05 2.  19.1.1957  Just For You  EPA 4041  4/1957  #16  Is It So Strange  Faron Young  2:28 3.  1/1957   47-7410  21.10.1958  #4  One Night (of Sin)(vaihtoehtoinen otto)  Dave Bartholomew, Pearl King, Anita Steiman  2:29 4.  24.2.1957  Elvis for Everyone  LSP 3450  10.8.1965  #10  When It Rains, It Really Pours (Versio 2)  William Emerson  1:47 5.  13.1.1957   47-7150b  7.1.1958  #8  I Beg of You (vaihtoehtoinen otto)  Rose Marie McCoy ja Cliff Owens  1:50 6.  22.1.1957  ennenjulkaisematon     Party (vaihtoehtoinen otto)  Jessie Mae Robinson  1:07 7.  14.2.1957  The King of Rock 'n' Roll: The Complete 50s Masters  RCA 66050-2  23.6.1992  #159  Loving You (Nopea versio)  Jerry Leiber ja Mike Stoller  1:25 8.  12.1.1957  ennenjulkaisematon     Got a Lot o' Livin' to Do (Finale)  Aaron Schroeder ja Ben Weisman  1:20

 Sertifikaatiot 

ListaVuosiSijoitusBritannian albumilista 19571

 Lähteet 

 Englanninkielinen Wikipedia Viitattu 22.4.2012.

 Elvis Presley 5xCD Original Album Classics (Sony BMG Music Entertainment / RCA 88697295572CD3) 2008

 Viitteet

 Aiheesta muualla 

 Loving You / The Elvis Presley Record Research Database. Viitattu 22.4.2012. 

 Loving You: FTD Special Edition Movie Soundtrack 2 CD  Elvis Presley Shop: For Elvis Fans Only. shop.elvis.com. Viitattu 22.4.2012. 

Luokka:Vuoden 1957 soundtrackit
Luokka:Elvis Presleyn albumit